

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

#### 2015.gada 28.maijā Nr.229

#### (prot.Nr.11, 16.§)

# Par atļauju savienot amatus

Pamatojoties uz likuma “Par interešu konflikta novēršanu valsts amatpersonu darbībā” 7.panta piektās daļas 4.punktu, 8.1 panta piektās daļas 1.un 2.punktu, izskatot A.Gržibovska 18.05.2015. iesniegumu Nr.1-12/147 ar lūgumu atļaut savienot valsts amatpersonas amatu ar citu amatu, izvērtējot, ka amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai, atklāti balsojot: PAR – 9 (V.Bojarūns, A.Broks, R.Joksts, J.Lāčplēsis, A.Nikolajevs, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atļaut Anatolijam Gržibovskim savienot direktora amatu Daugavpils 15.vidusskolā, reģistrācijas numurs 90009737220, Valkas ielā 4, Daugavpilī, ar mācību darba organizatora amatu Daugavpils 15.vidusskolas un Nodarbinātības valsts aģentūras 07.04.2015. noslēgtā līguma Nr.NVA 2014/80\_ESF/1.1-10.3/138 ietvaros par sadarbību neformālās izglītības programmu īstenošanā bezdarbniekiem un darba meklētājiem valsts valodas apguvei.

2. Atzīt par spēku zaudējušu Daugavpils pilsētas domes 2014.gada 11.septembra lēmumu Nr.450.

Domes priekšsēdētājs *(personiskais paraksts)*  J.Lāčplēsis